Descobreix l’ampli programa d’activitats que La Nau ofereix amb motiu de l’exposició ‘Tráfico de Modas’

## Descobreix l’ampli programa d’activitats que La Nau ofereix amb motiu de l’exposició ‘Tráfico de Modas’

Una dona visita l'exposició a La Nau.

El Centre Cultural la Nau de la Universitat de València ha organitzat un ampli programa d’activitats complementàries al voltant de l’exposició ‘Tráfico de modas (1980-1992). Arrebato, juego y familia’. L’exposició mostra per primera vegada al públic la història de la marca Tráfico de Modas, creada per alguns dels germans Errando Mariscal i María José Villalonga, com a testimoni d’una de les dècades més efervescents del disseny valencià.

La primera activitat és la conferència ‘Fotografia i construcció d’identitat de marca: el cas de Tráfico de Modas’, dimarts, 3 de juny, a les 19 hores a la Capella de la Sapiència del Centre Cultural La Nau. Està a càrrec del codirector de l’Arxiu Valencià del Disseny, **Vicente Pla**. S’hi abordarà els innovadors plantejaments sorgits per plasmar la identitat d’un equip creador que assumia el caos i la inconsistència derivada de l’espontaneïtat i que es prestava a compartir, oposar o intercanviar la sensació d’agenciament subjectiu entre creadors-gestors de la marca, fotògrafs, models i clients.

Dimecres 4 de juny, a les 18 hores i dijous 19 de juny, a les 11 hores, es faran dues visites comentades a la Sala de Bigues del Centre Cultural La Nau, per part de l’equip curatorial de l’exposició, **Pedrín Errando** i **Mª José Villalonga**. Hi ha un ampli programa de visites guiades gratuïtes amb inscripció ja programades fins a setembre a través d’aquest enllaç.

Dilluns 9 de juny, a les 19 hores, es projectarà la pel·lícula ‘Pepi, Luci, Bom y otras chicas del montón’ (**Pedro Almodóvar**, 1980), amb col·loqui posterior, a l’Aula Magna. Prèviament, també hi haurà una visita guiada amb reserva a través d’aquest enllaç.

L’última de les activitats programades aquest mes és la conferència ‘Moda en trànsit: ecos del passat, urgències del present’, que se celebrarà dimecres 11 de juny, a les 19 h, a La Nau (Aules Seminari) i estarà a càrrec de **Rosa Saéz Salvador** i **Tonuca Belloch**, de l’Escola Superior d’Art Dramàtic de València (ESADV). Aquest col·loqui proposa pensar la moda no sols com un fenomen estètic, sinó com un arxiu viu que reflecteix tensions socials, transformacions culturals i imaginaris de cada època.

La exposició es pot visitar fins el 12 d’octubre. El programa complementari d’activitats sempre actualitzat es pot consultar a través d’aquest enllaç.

Més informació:

Arxivat en:

, Exposicions
, Cinema
, Conferències i debats
, Centre Cultural La Nau

## Altres Notícies

La Universitat presenta a La Nau la major retrospectiva sobre l'artista i cantant Miguel de Molina

La Universitat de València presenta una exposició sobre la bellesa i utilitat que amaguen les “males herbes”

L’exposició ‘¡Viva el Arroz! Gutiérrez visita València’ recull l’obra de K-Hito al Col·legi Major Rector Peset

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar